Επισκεφτήκαμε το διαμέρισμα της Jenny, για 2 βράδια (02 Γενάρη-04 Γενάρη). Αρχικά ο χώρος, είναι ακριβώς όπως φαίνεται στις φωτογραφίες και ίσως ακόμα πιο καλαίσθητος. Πρόκειται για ένα πάρα πολύ όμορφο διαμέρισμα το οποίο είναι μοντέρνα διακοσμημένο. Οι παροχές του ήταν στο επίπεδο που περιμέναμε. Για την εποχή που πήγαμε, σε μεγάλο βαθμό, μας ενδιέφερε η θέρμανση και το ζεστό νερό. Και στις δύο περιπτώσεις, μείναμε απόλυτα ικανοποιημένοι. Το σπίτι έμενε συνεχώς ζεστό και πάντοτε είχαμε όχι απλά ζεστό, αλλά, καυτό νερό για μπάνιο.
Αυτό στο οποίο θέλω να κάνω ιδιαίτερη μνεία, ήταν η εξαιρετική επικοινωνία που είχαμε με την οικοδέσποινα. Πραγματικά, όσες φορές χρειάστηκε να της στείλω κάποιο μήνυμα, μου είχε απαντήσει σε πολύ μικρό χρονικό διάστημα, και οι απαντήσεις της ήταν κάτι παραπάνω από εκτενείς. Για οποιοδήποτε πρόβλημα/ερώτηση, μας έδινε υπερπλήρεις απαντήσεις.
Συνολικά, ήταν μια πάρα πολύ ευχάριστη εμπειρία η διαμονή στο διαμέρισμα της Jenny. Μπορώ να πω ότι δεν μου έλειψε τίποτα από την άνεση του σπιτιού μου. Σίγουρα, αν εμφανιστούν οι συνθήκες, θα το προτιμήσουμε ξανά. Ευχαριστούμε πολύ την Jenny για την φιλοξενία της. Συνιστώ το διαμέρισμά της ανεπιφύλακτα.